יחידה פרטית,נחמדה מאוד קטנה (מתאימה לזוג) וקומפקטית. הכל חדש נקי ונעים מאוד. יש כל מה שצריך לשהות כשרה. כולל כל צרכי שבת מאל"ף ועד תי"ו. אלי היה זמין ויעיל ונענה ברצון לבקשות (כמו פלטה לשבת) ועזר בייעוץ לכל מה שביקשתי. כבר על פי התיאורים והתמונות שראיתי מראש ציפיתי ליחידה כזו. בפועל היא היתה מוצלחת עוד יותר ממה שציפיתי וגם השירות והמענה היה עוד יותר ממה שציפיתי.
תיאור היחידה - נכנסים לחלל שיש בו שולחן מתקפל עם כסאות מתקפלים וספה קטנה. החלל מכיל את השולחן כשהוא פתוח אך לא יותר מזה. בסוף החלל יש מטבחון קומפקטי שיש בו הכל וניתן להתנהל בו היטב. בצד שמאל יש מסדרון צר ובו דלת לחדר שירותים ומקלחת - נקי ונעים. בסוף המסדרון יש חדר שינה עם שתי מיטות יחיד צמודות. שתי שידות בשני צידי המיטה. כמו כן יש בחדר ארון קיר בגודל סביר בהחלט ובצידו שידה גבוהה. בכל הדירה יש חימום (ניתן להפעיל עם טיימר). בקיצור מומלץ מאוד למי שהמידות הקומפקטיות מתאימות לו.